*Murex altispira*
***Murex***, eller *purpursnegle*, er en slekt av medium til store tropiske predative sjøsnegler. Disse er maritime kjøttetende snegler (bløtdyr) i familien Muricidae, murexer eller purpursnegler.

Det vanlige navnet «murex» benyttes også for en rekke andre arter i familien Muricidae, de fleste av dem ble tidligere gitt det latinske slektsnavnet *Murex*, men mange av disse har nå blitt gruppert i andre, nyere grupper. Ordet murex ble benyttet av Aristoteles i referanse til disse formene for snegler, således er *Murex* muligens et av de eldste antikke navnene for snegler som fortsatt benyttes av det vitenskapelige samfunnet.

Spredning
---------

Purpursneglen er en indopasifisk art, som demonstrert av Ponder & Vokes (1988). Arten fra det vestlige Atlanterhavet, som tidligere ble betraktet som murex, er i dag plassert i arten *haustellum*.

Miljø
-----

De fleste murexarter lever i tidevannssoner, det området av kysten som er dekket av høyvann og avdekket ved fjære, blant steiner og koraller.

Beskrivelse av skallet
----------------------

Denne arten omfatter mange prangende artsmedlemmer, deres utstrakte skall er meget skulpturelt med pigger eller bregneblader. Den indre overflaten av deres dekorerte skall er ofte i skinnende farger.

Menneskelig bruk
----------------

De kostbare og arbeidsintensive fargestoffet purpur (tyrisk purpur eller kongeblå) og jødiske tekhelet, en blåfarge som er nevnt 48 ganger i *Den hebraiske Bibelen* (for kristne *Det gamle testamente*), og som i den greske *Septuaginta* er oversatt som *hyakinthinos* (gresk: ὑακίνθινος, «blå»), var historisk framstilt av antikkens fønikere ved å benytte seg av slim fra kjertelen *hypobranchial* fra de to artene som vanligvis blir referert til som «murex», *Murex brandaris* og *Murex trunculus*, som er eldre navn for *Haustellum brandaris* og *Hexaplex trunculus*.

Dette fargestoffet ble benyttet for kongelige kåper, andre former for spesielle seremonier eller rituelle påkledninger, eller drakter som indikerte høy rang. Det er teoretisert at det var det samme fargestoffet som ble benyttet i tempelet i Jerusalem for klesdrakten til ypperstepresten; fargen benyttes fortsatt av jøder i dag i rituelle drakter (tzitzit) på drakten-med-de-fire-hjørner. En felles forskerenighet for den bibelske kilden for «blåfargen» har ennå ikke blitt fastslått.

Referanser
----------

1. ↑  Houart, R.; Gofas, S. (2010): «Murex Linnaeus, 1758» i: Bouchet, P.; Gofas, S.; Rosenberg, G. (2010): *World Marine Mollusca database*. Tilgjengelig via: World Register of Marine Species
2. ↑  Ponder W. F. & Warén, A. (1988): «Classification of the Caenogastropoda and Heterostropha - A list of the family-group names and higher taxa» i: *Malacological Review*. Suppl. (4), s. 288–328.
3. ↑  Tekhelet - Biblical Blue Dye for Tzitzit

Litteratur
----------

Merle, D. Garrigues, B. & Pointier, J.-P. (2011): *Fossil and Recent Muricidae of the World, Part Muricinae*. 648 ff. 182 colour plates, Hackenheim. ISBN 978-3-939767-32-9.
Ponder, W.F. & E.H. Vokes (1988): *A revision of the Indo-West Pacific fossil and Recent species of Murex s.s. and Haustellum* (Mollusca: Gastropoda: Muricidae). Records of the Australian Museum, Supplement 8. 160 ff.

Eksterne lenker
---------------

* (en) *Murex* – oversikt og omtale av artene i WORMS-databasen Rediger på Wikidata

* (en) *Murex* i Encyclopedia of Life Rediger på Wikidata

* (en) *Murex* i Global Biodiversity Information Facility Rediger på Wikidata

* (no) *Murex* hos Artsdatabanken Rediger på Wikidata

* (en) *Murex* hos Fossilworks Rediger på Wikidata

* (en) *Murex* hos ITIS Rediger på Wikidata

* (en) *Murex* hos NCBI Rediger på Wikidata

* (en) *Kategori:Murex* – bilder, video eller lyd på Wikimedia Commons Rediger på Wikidata

* *Murex* – detaljert informasjon på Wikispecies Rediger på Wikidata
* Aristotle, 350 B.C.E. *A history of animals*
* Biblical Blue Dye

|  |  |
| --- | --- |
| Oppslagsverk/autoritetsdata | Store norske leksikon
 |